Viitasaaren kaupunki / KUULUTUS

Pohjoisen Keski-Suomen ympäristöpalvelut 27.2.2025

**Kuulutus maa-aineslain ja ympäristönsuojelulain mukaisesta yhteislupahakemuksesta / H. Huldén & Söner Ab, Jukola 312-403-14-7, Kyyjärvi**

**Kuulutuksen julkaisupäivä**

27.2.2025

**Hakemuksen tiedoksisaantipäivä**

Hakemuksen tiedoksisaannin katsotaan tapahtuneen seitsemäntenä päivänä kuulutuksen julkaisemisajankohdasta, eli 6.3.2025

**Hakija**

H. Huldén & Söner Ab

**Asia**

H. Huldén & Söner Ab hakee maa-aineslain ja ympäristönsuojelulain mukaista yhteislupaa soran, hiekan ja kalliokiviaineksen ottamiseen sekä murskaukseen Kyyjärven kunnassa sijaitsevalle kiinteistölle Jukola 312-403-14-7. Suunnitelma-alueen pinta-ala on 7,07 ha ja ottamisalue on pinta-alaltaan 4,2 ha. Haettu ottomäärä on 235 000 m3 ja ottamisaika 10 vuotta.

**Kuulutuksen ja hakemusasiakirjojen nähtävillä pito**

Tämä kuulutus ja hakemusasiakirjat pidetään nähtävillä **27.2.-7.4.2025** Viitasaaren kaupungin verkkosivuilla osoitteessa [www.viitasaari.fi/kuulutukset](http://www.viitasaari.fi/kuulutukset) sekä tieto kuulutuksesta on julkaistu Kyyjärven kunnan verkkosivuilla.

**Muistutukset ja mielipiteet**

Ne, joiden oikeutta tai etua asia saattaa koskea (asianosainen), voivat tehdä muistutuksen asiasta. Muilla kuin asianosaisilla on tilaisuus ilmaista mielipiteensä.

**Ohjeet muistutuksen tekemiseen**

Muistutuksesta tulee käydä ilmi seuraavat seikat:

- yllä mainittu hakijan ja asian nimi sekä diaarinumero **54/11.01.00.02/2025**

- muistuttajan nimi, postiosoite, mahdollinen sähköpostiosoite ja puhelinnumero

- muistuttajan kiinteistön nimi ja kiinteistötunnus, jonka oikeutta tai etua muistutus koskee

- yksilöidyt vaatimukset sekä niiden perusteet

- muistuttajan tai asiamiehen allekirjoitus, ellei muistutusta toimiteta sähköisesti

- mahdollisen asiamiehen valtakirja tai toimitettaessa muistutus sähköisesti muu selvitys asiamiehen toimivallasta.

Muistutus tai mielipide pyydetään toimittamaan jollain seuraavista tavoista viimeistään **7.4.2025**:

- sähköpostitse viitasaaren.kaupunki@viitasaari.fi

- postitse: Pohjoisen Keski-Suomen ympäristölautakunta, Keskitie 10, 44500 Viitasaari

Tieto päätöksen antamisesta (päätöksen tiedoksiantokuulutus) tullaan lähettämään sähköpostitse niille muistuttajille ja mielipiteen esittäneille, jotka ovat asioineet sähköisesti.

**Tiedoksianto kiinteistön osaomistajalle**

Kiinteistön osaomistajaa pyydetään toimittamaan tämä tiedoksianto myös kiinteistön mahdollisille muille omistajille tai haltijoille.

**Lisätietoja antaa**

Vs. ympäristösihteeri Saara Lind, puh. 044 733 5806

sähköposti: saara.lind@viitasaari.fi